انور عظیم

انور عظیم بھارت سے تعلق رکھنے والے اردو ناول نگار اور ڈرامہ نگارتھے۔ وہ یکم دسمبر 1924ء میں کریم گنج گیا, بہار میں پیدا ہوئے۔ جدید فکشن رائٹر ہونے کے ناطے وجودی مسائل پر علامتی انداز کی کہانیاں لکھنے کے لیے مشہور تھے۔
 ذاتی زندگی 
انور عظیم نے ایم اے تک تعلیم حاصل کی۔

 ادبی زندگی 
دوسری جنگِ عظیم کے بعد ثقافتی اور ادبی زندگی کے احیاء کے ایک نشان کے طور پر ماہنامہ افکار نے 1946 میں انور عظیم کو دریافت کیا۔ ان کی پہلی کہانی چکراتے ہوئے تھی، جس نے ادبی حلقوں کو چونکا دیا۔ اس کہانی کے بارے میں افکار ہی میں ایک تفصیلی خط شائع ہوا جس نے انور عظیم میں خود اعتمادی پیدا کی۔ اور یوں ان کے فن نے تیزی سے ارتقائی مراحل طے کیے۔ ان کا شمار جدید افسانہ نگاروں میں ہوتا ہے۔ 1956 میں ماسکو کے بدیسی زبانوں کے اشاعت گھر نے جن افراد کو منتخب کیا، ان میں انور عظیم بھی تھے۔ 1956 میں وہ ماسکو گئے اور پانچ سال وہاں قیام کیا۔ اس دوران انھوں نے روسی زبان پر عبور حاصل کر کے روسی ادب کی کئی معیاری کتابوں کو اردو میں اور اردو زبان کی کئی شاہکار تصانیف کو روسی زبان میں منتقل کیا۔ 1961 میں وطن واپس آ گئے اور مشہور انگریزی اخبار پلٹز کے اردو ایڈیشن کی ادارت کے فرائض انجام دینے لگے۔
ان کا پہلا ناول دھواں دھواں سوہرا ہے جسے پڑھ کے قاری کو اندازہ ہوتا ہے کہ افسانوی نقوش کا خالق انور عظیم ناول کے فن اور پھیلی ہوئی زندگی کی جزئیات پر کیسی محکم گرفت رکھتا ہے۔
انور عظیم نے 1964 میں ناول "دھواں دھواں سویرا" دلیپ کمار سے اس لیے واپس لے لیا تھا کہ وہ فلمانے کے دوران اس میں رد و بدل کے خواہاں تھے۔

 تصانیف 
 دھواں دھواں سویرا، 1964 (کراچی، مکتبۂ افکار)

 حوالہ جات